Public procurement notice: Contract Notice
Published: 2024-01-19
Contract type: Supplies
Procedure: Open procedure
CPV classification: 30000000 | 30121400 | 30213300 | 30231320 | 30232110
Submission deadline: 2024-02-19
Award criteria: price, quality
EU fund: eu-funds

Technical requirements: Infractiuni teroriste sau infractiuni legate de activitati teroriste
Exploatarea prin munca a copiilor si alte forme de trafic de persoane
Prezenta achiziţie de produse se face în contextul implementării proiectului ,,Dotarea cu mobilier, materiale didactice şi echipamente digitale a unităţilor de învăţământ preuniversitar din Municipiul Săcele", cod F-PNRR-Dotari-2023-2181, finanţat în cadrul Planului Naţional de Redresare şi Rezilienţă (PNRR), Componenta 15 – Educaţie.
Proiectul vizează dotarea cu echipamente, resurse şi programe digitale, mobilier și materiale didactice moderne și performante a unui număr total de 224 de spaţii (săli de clasă / grupă, laboratoare de informatică, laboratoare de fizică, chimie, biologie şi multidisciplinare, cabinete şcolare, cabinete de asistenţă psihopedagogică, săli de sport, ateliere de practică), din cadrul următoarelor 8 unităţi de învăţământ preuniversitar din municipiul Săcele, judeţul Braşov: Grădiniţa cu Program Normal nr. 4 Săcele, Grădiniţa cu Program Prelungit nr. 5 Săcele, Şcoala Gimnazială nr. 1 Săcele, Şcoala Gimnazială nr. 4 ,,Fraţii Popeea” Săcele, Şcoala Gimnazială nr. 5 Săcele, Liceul Teoretic ,,George Moroianu” Săcele, Liceu Teoretic ,,Zajzoni Rab Istvan” Săcele şi Liceul Tehnologic ,,Victor Jinga” Săcele.
Obiectul contractului de achiziţie vizează furnizarea a diverse tipuri de produse, împărţite în 3 loturi (LOT 1: FURNIZARE ECHIPAMENTE ŞI PROGRAME DIGITALE; LOT 2: FURNIZARE MOBILIER şi LOT 3: FURNIZARE MATERIALE ŞI ECHIPAMENTE DIDACTICE), precum şi prestarea serviciilor aferente acestora, în conformitate cu: cerinţele şi specificaţiile documentaţiei de atribuire; ale standardelor de echipare a şcolilor cu resurse digitale şi normativelor de dotare minimală (Ordinele ME nr. 4142/2022, 4143/2022, 4144/2022, 3497/2022, 6416/2022, 3677/2023 şi O MS nr. 1456/2020) şi cu cerinţele minime privind protecţia mediului, prevăzute în Ordinul nr. 1068/1652/2018 pentru aprobarea Ghidului de achiziţii publice verzi..
În conformitate cu art. 160 din Legea 98/2016,  operatorii economici au dreptul de a solicita clarificări în legătură cu prezenta documentaţie de atribuire, prin intermediul SEAP, până în a 15-a zi înainte de termenul limită de depunere a ofertelor, prin accesarea secţiunii ,,Solicitări de clarificare / Întrebări”.

În conformitate cu art. 161 din Legea 98/2016, în măsura în care solicitările de clarificări sau de informaţii suplimentare au fost adresate în termenul prevăzut, autoritatea contractantă va publica răspunsurile, însoţite de întrebările aferente, şi/sau informaţiile suplimentare,  în SEAP, ataşate anunţului de participare în secţiunea ,,Lista clarificări, notificări şi decizii’’, până în a 11-a zi înainte de termenul limită stabilit pentru depunerea ofertelor, luând măsuri pentru a nu dezvălui identitatea ofertanţilor care au solicitat clarificările sau informaţiile suplimentare respective.
Conform art. 196, alin. (2) din Legea 98/2016, autoritatea contractantă va solicita ofertantului clasat pe primul loc, după aplicarea criteriului de atribuire să prezinte documente justificative prin care să demonstreze îndeplinirea criteriilor de calificare şi selecţie, în conformitate cu informaţiile cuprinse în DUAE. Conform art. 66, alin. (1) din HG 395/2016, în situaţia în care ofertantul clasat pe primul loc nu demonstrează în mod corespunzător îndeplinirea integrală a tuturor criteriilor, autoritatea contractantă solicită ofertantului clasat pe locul următor să depună toate documentele justificative, în scopul verificării îndeplinirii criteriilor de calificare.
În cazul în care documentele prezentate de către operatorii economici sunt incomplete sau în cazul în care există neclarităţi, Autoritatea contractantă are dreptul de a solicita ofertanţilor clarificări, precizări, completări ale documentelor, prin intermediul SEAP, în secţiunea „Solicitări de clarificare / Întrebări”. Autoritatea contractantă nu are dreptul ca prin clarificările/completările solicitate să determine modificarea cerinţelor şi elementelor esenţiale stabilite în documentaţia de atribuire.
Cerinţa 1: Ofertanţii / asociaţii / subcontractanţii / terţii susţinători, NU trebuie să se regăsească în situaţiile prevăzute la art. 164, 165 şi 167 din Legea nr. 98/2016.
Modalitate de îndeplinire: Completarea DUAE  de către toate părţile implicate în depunerea ofertei, cu informaţiile aferente situaţiei lor.
Ulterior, AC va solicita ofertanţilor clasaţi pe locul I după aplicarea criteriului de atribuire, următoarele documente justificative:
•	Pentru persoanele juridice române:
a)	Certificatul de atestare fiscală emis de ANAF care să ateste lipsa datoriilor restante la momentul depunerii;
b)	Certificatul de atestare fiscală cu privire la plata taxelor şi impozitelor locale care să ateste lipsa datoriilor restante la momentul depunerii, pentru sediul principal, însoţit, după caz, de o declaraţie pe propria răspundere privind îndeplinirea obligaţiilor de plată a impozitelor, taxelor sau contribuţiilor la bugetul general consolidat datorate pentru sediile secundare / punctele de lucru; 
c)	Cazierul judiciar al operatorului economic care să ateste lipsa înscrierii operatorului în cazierul judiciar;
d)	Cazierele judiciare ale membrilor organului de administrare, de conducere sau de supraveghere al respectivului operator economic, sau ale celor ce au putere de reprezentare, de decizie sau de control în cadrul acestuia, aşa cum rezultă din certificatul constatator emis de ONRC / actul constitutiv, care să ateste lipsa înscrierii persoanelor în cazierul judiciar; 
e)	după caz, documente prin care se demonstrează faptul că operatorul economic poate beneficia de derogările prevazute la art. 166 alin. (2), art. 167 alin. (2), art. 171 din Legea 98/2016 privind achiziţiile publice..
•	Pentru persoanele juridice străine: prezentarea oricăror documente edificatoare privind dovedirea eligibilităţii, eliberate de autorităţile competente, în conformitate cu legislaţia din ţara de rezidenţă a acestora, însoţite de traduceri autorizate în limba română.

Cerinţa 2: Ofertanţii / asociaţii / subcontractanţii / terţii susţinători, NU trebuie să se regăsească în situaţiile prevăzute la art. 59 şi 60 din Legea nr. 98/2016.
Persoanele cu funcţii de decizie din cadrul autorităţii contractante pentru prezenta procedură sunt următoarele: POPA VIRGIL – Primar; GECZI GELLERT – Viceprimar; ZAMFIR GETA – Secretar General; NEAGOE NICOLETA – Inspector Cabinet Primar; RĂDULESCU EUGEN LOREDAN - Şef Serviciu C.F.S.B.O.C.F.P.P.; MUSCĂ NICUȘOR- SEBASTIAN – Şef Birou Juridic; NICA CIPRIANA – Consilier Juridic Birou Juridic; TAGARICI GABRIELA ELENA - Consilier achiziţii Compartiment Achiziţii şi Licitaţii Publice; NEACŞU MIHAELA - Consilier achiziţii Compartiment Achiziţii şi Licitaţii Publice; TINICA ALINA-NICOLETA - Inspector C.F.S.B.O.C.F.P.P.; MANGALE BOGDAN – Şef Serviciu Administrativ; şi MATEI ION – Şef Birou FLSADSP.
Expertul extern pentru derularea prezentei proceduri este: SCUTARU IULIA, din partea S.C. DISC PROJECTS S.R.L., cooptat pentru verificarea respectării prevederilor legale ale procedurii de achiziţie.
Modalitate de îndeplinire: Completarea Declaraţiei pe propria răspundere privind neîncadrarea în situaţiile prevăzute la art. 59 si 60 din Legea nr.98/2016 (Formularul nr. 8) de către toate părţile implicate în depunerea ofertei, cu informaţiile aferente situaţiei lor.

Cerinţa 3: Ofertanţii / asociaţii / subcontractanţii / terţii susţinători, organizaţi ca societăţi pe acţiuni, cu capital social reprezentat prin acţiuni la purtător, au  obligaţia comunicării datelor de identificare a deţinătorilor/beneficiarilor reali ai acţiunilor la purtător, în conformitate cu prevederile art. 53, alin. (2) şi (3) din Legea nr. 98/2016..
Modalitate de îndeplinire: Cerinţa va fi dovedită doar în cazul operatorilor economici organizaţi ca societăţi pe acţiuni, cu capital social reprezentat prin acţiuni la purtător, prin completarea Declaraţiei pe propria răspundere privind respectarea prevederilor art. 53, alin. (2) şi (3) din Legea nr.98/2016 (Formularul nr. 9), însoţită de Declaraţia pe propria răspundere a reprezentantului legal al operatorului economic, cu privire la deţinătorii/beneficiarii reali ai acţiunilor la purtător, de către toate părţile implicate în depunerea ofertei oragnizate ca societăţi pe acţiuni, cu informaţiile aferente situaţiei lor.

Cerinţa 4: Ofertanţii / asociaţii / subcontractanţii / terţii susţinători, au obligaţia respectării reglementărilor din domeniul mediului, social şi al relaţiilor de muncă, în conformitate cu prevederile art. 51 din Legea 98/2016.
Modalitate de îndeplinire: Completarea Declaraţiei pe propria răspundere privind respectarea reglementărilor din domeniul mediului, social şi al relaţiilor de muncă (Formularul nr. 10) de către toate părţile implicate în depunerea ofertei, cu informaţiile aferente situaţiei lor.

Cerinţa 5: Ofertanţii / asociaţii / subcontractanţii / terţii susţinători, au obligaţia respectării principiului de a nu aduce prejudicii semnificative asupra mediului (Do No Significant Harm - DNSH).
Modalitate de îndeplinire: Completarea Declaraţiei pe propria răspundere privind respectarea principiului DNSH (Formularul nr. 11) de către toate părţile implicate în depunerea ofertei, cu informaţiile aferente situaţiei lor.

Cerinţa 6: Ofertanţii / asociaţii / subcontractanţii / terţii susţinători, au obligaţia comunicării informaţiilor cu privire la beneficiarul real al fondurilor alocate din PNRR.
Modalitate de îndeplinire : Completarea Declaraţiei pe propria răspundere privind beneficiarul real al fondurilor alocate din PNRR (Formularul nr. 12) de către toate părţile implicate în depunerea ofertei, cu informaţiile aferente situaţiei lor.
Ulterior, AC va solicita ofertanţilor clasaţi pe locul I după aplicarea criteriului de atribuire, tipul de document justificativ, care conține informațiile cu privire la beneficiarul real al fondurilor alocate din PNRR, conform Instrucţiunii nr. 6, rev.2, din 07.06.2023 a MIPE, anexată caietului de sarcini.
Cerinţa: Ofertanţii şi/sau, dacă este cazul, operatorii economici care depun ofertă comună, precum şi eventualii subcontractanţii şi terţi susţinători, trebuie să dovedească o formă de înregistrare în condiţiile legii din ţara rezidentă, din care sa reiasă că sunt legal constituiţi, că nu se află în niciuna dintre situaţiile de anulare a constituirii, precum şi faptul că au capacitatea profesională de a realiza activităţile care fac obiectul contractului.

Modalitatea de îndeplinire a cerinţei: În conformitate cu prevederile art. 193 alin. (6) din Legea nr. 98/2016, în cadrul prezentei proceduri aplicate pentru atribuirea unui contract finanțat din Planul național de redresare și reziliență, autoritatea contractantă are obligaţia de a selecta în DUAE ,,indicația globală pentru toate criteriile de selecție”. În urma configurării de către autoritatea contractantă a acestei modalități de limitare la o singură întrebare, respectiv, dacă sunt îndeplinite toate criteriile de selecţie impuse, ofertanţii vor completa DUAE – Partea IV: Criterii de selecţie răspunzând afirmativ (bifare opțiune ,,DA”) sau negativ (bifare opțiune ,,NU”). 

Ulterior, conform art. 196 alin. (2) din Legea nr. 98/2016, autoritatea contractantă va solicita ofertanţilor clasaţi pe primul loc după aplicarea criteriului de atribuire, următorul document justificativ:	 
•	Pentru persoane juridice române: Certificatul Constatator, emis de Oficiul Registrului Comerțului, cu informații reale / actuale la momentul prezentării, din care să reiasă activităţile autorizate, cu codurile CAEN aferente, corespondente obiectului contractului de achiziţie. În cazul în care ofertantul / ofertanţii clasat / clasaţi pe locul I după aplicarea criteriului de atribuire are / au subcontractanţi, din certificatul constatator al acestuia / acestora trebuie să reiasă activităţile autorizate, cu codurile CAEN aferente, pentru partea din contract pe care o vor realiza. 
•	Pentru persoane juridice străine: documente care dovedesc o formă de înregistrare ori apartenenţă din punct de vedere profesional, în conformitate cu legislaţia ţării de rezidenţă a operatorului economic şi a Certificatului de Rezidenţă Fiscală (evitarea dublei impuneri), însoţite de traduceri autorizate în limba română şi valabile la momentul prezentării. Informaţiile se vor verifica şi prin accesarea https://ec.europa.eu/tools/ecertis/search